CELEX: 22008D0109
Language: fi
Date: 2008-09-26 00:00:00
Title: ETA:n sekakomitean päätös N:o 109/2008, tehty 26 päivänä syyskuuta 2008 , yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta

20.11.2008   
            
            
               FI
            
            
               Euroopan unionin virallinen lehti
            
            
               L 309/39
            
         ETA:n SEKAKOMITEAN PÄÄTÖS
   
   N:o 109/2008,
   tehty 26 päivänä syyskuuta 2008,
   yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 86 ja 98 artiklan,
   sekä katsoo seuraavaa:
   
               (1)
            
            
               Sopimuksen pöytäkirja 31 muutettiin 10 päivänä maaliskuuta 2006 tehdyllä ETA:n sekakomitean päätöksellä N:o 41/2006 (1).
            
         
               (2)
            
            
               On aiheellista laajentaa sopimuspuolten yhteistyö kattamaan sisämarkkinoiden tietojenvaihtojärjestelmän (IMI) täytäntöönpanosta henkilötietojen suojelun osalta 12 päivänä joulukuuta 2007 tehty komission päätös 2008/49/EY (2).
            
         
               (3)
            
            
               Sen vuoksi sopimuksen pöytäkirja 31 olisi muutettava, jotta laajennettu yhteistyö voitaisiin aloittaa.
            
         
               (4)
            
            
               Yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annettua Euroopan parlamentin ja neuvoston asetusta (EY) N:o 45/2001 (3) ei ole otettu osaksi sopimusta,
            
         ON PÄÄTTÄNYT SEURAAVAA:
   1 artikla
   Lisätään sopimuksen pöytäkirjassa 31 olevan 17 artiklan 5 kohdan b alakohdan luetelmakohtaan (Euroopan parlamentin ja neuvoston päätös 2004/387/EY) alaluetelmakohta seuraavasti:
   
               ”—
            
            
               
                  32008 D 0049: komission päätös 2008/49/EY, tehty 12 päivänä joulukuuta 2007, sisämarkkinoiden tietojenvaihtojärjestelmän (IMI) täytäntöönpanosta henkilötietojen suojelun osalta (EUVL L 13, 16.1.2008, s. 18)”.
            
         2 artikla
   Tämä päätös tulee voimaan seuraavana päivänä sen jälkeen, kun viimeinen sopimuksen 103 artiklan 1 kohdan mukainen ilmoitus on tehty ETA:n sekakomitealle (4).
   3 artika
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 26 päivänä syyskuuta 2008.
      
         
            ETA:n sekakomitean puolesta
         
         
            Puheenjohtaja
         
         S.D. Prinz Nikolaus von LIECHTENSTEIN
         
      
   
   
      (1)  EUVL L 147, 1.6.2006, s. 64.
   
      (2)  EUVL L 13, 16.1.2008, s. 18.
   
      (3)  EYVL L 8, 12.1.2001, s. 1.
   
      (4)  Valtiosäännön asettamat vaatimukset on ilmoitettu.